Document ID: /roh_data/filtered/swiss_laws_in_ROHinterleaved.jsonl.gz/7808

This text was translated from DE into Rumantsch Grischun.

Der Bundesrat erlässt die Ausführungsbestimmungen. Er regelt namentlich:1. die zu führenden Register und die einzutragenden Angaben;2. die Verwendung der AHV-Nummer nach Artikel 50c des Bundesgesetzes vom 20. Dezember 1946 über die Alters- und Hinterlassenenversicherung zum Zweck des elektronischen Datenaustauschs zwischen amtlichen Personenregistern;3. die Registerführung;4. die Aufsicht. Zur Sicherstellung eines fachlich zuverlässigen Vollzugs kann der Bundesrat Mindestanforderungen an die Aus- und Weiterbildung der im Zivilstandswesen tätigen Personen sowie an den Beschäftigungsgrad der Zivilstandsbeamtinnen und Zivilstandsbeamten erlassen. Er legt die im Zivilstandswesen zu erhebenden Gebühren fest. Er bestimmt, unter welchen Voraussetzungen es zulässig ist, auf elektronischem Weg:1. Zivilstandsfälle zu melden;2. Erklärungen zum Personenstand abzugeben;3. Mitteilungen und Registerauszüge zuzustellen. Ausdruck gemäss Anhang Ziff. 2 des BG vom 18. Dez. 2020 (Systematische Verwendung der AHV-Nummer durch Behörden), in Kraft seit 1. Jan. 2022 (AS 2021 758;  BBl 2019 7359). Diese Änd. wurde in den in der AS genannten Bestimmungen vorgenommen. SR 831.10 Fassung gemäss Anhang Ziff. 2 des Registerharmonisierungsgesetzes vom 23. Juni 2006,  in Kraft seit 1. Jan. 2008 (AS 2006 4165; BBl 2006 427). Eingefügt durch Ziff. I des BG vom 5. Okt. 2001 (Elektronische Führung der Personenstandsregister), in Kraft seit 1. Juli 2004 (AS 2004 2911; BBl 2001 1639).

Il Cussegl federal decretescha las disposiziuns executivas. El regla cunzunt:1. ils registers che ston vegnir manads e las indicaziuns che ston vegnir inscrittas;2. il diever dal numer da la AVS tenor l’artitgel 50c da la Lescha federala dals 20 da december 1946 davart l’assicuranza per vegls e survivents per barattar en furma electronica las datas tranter ils registers uffizials da persunas;3. l’administraziun dal register;4. la surveglianza. Per garantir in’execuziun fidada e professiunala po il Cussegl federal decretar pretensiuns minimalas a la scolaziun ed a la furmaziun supplementara da las persunas che lavuran en il sectur dal stadi civil sco er al grad d’occupaziun dals funcziunaris dal stadi civil. El fixescha las taxas che ston vegnir incassadas en il sectur dal stadi civil. El determinescha las premissas, tenor las qualas igl è admess, sin via electronica, da:1. annunziar cas dal stadi civil;2. far decleraziuns davart il stadi civil;3. trametter communicaziuns ed extracts dal register. Expressiun tenor la cifra 2 da l’agiunta da la LF dals 18 da dec. 2020 (diever sistematic dal numer da la AVS tras las autoritads), en vigur dapi il 1. da schan. 2022 (AS 2021 758; BBl 2019 7359). Questa midada è vegnida fatga en las disposiziuns numnadas en la AS. SR 831.10 Versiun tenor la cifra 2 da l’agiunta da la LF dals 23 da zer. 2006 davart l’armonisaziun dals registers, en vigur dapi il 1. da schan. 2008 (AS 2006 4165; BBl 2006 427). Integrà tras la cifra I da la LF dals 5 d’oct. 2001 (administraziun electronica dal register dal stadi civil), en vigur dapi il 1. da fan. 2004 (AS 2004 2911; BBl 2001 1639).